Tre ukendte gerningsmænd har angiveligt været i gang med at stjæle værktøj fra en lastbil, da en nattevandrer afbrød deres foretagende. Kort før fire opdagede vedkommende de tre formodede gerningsmænd ved City-Trafik, Lundeborgvej. -En forbipasserende ser tre ukendte gerningsmænd i en Kia Carnival. De var i færd med at stjæle noget fra en værktøjskasse på en lastbil, og da de så føler sig opdaget, kører de så derfra, siger Karsten Højrup Kristensen fra Nordjyllands Politi. Politiet ved endnu ikke, om det lykkedes gerningsmændene at få noget med fra lastbilen.

Referat:
En tilfældig forbipasserende forhindrede ifølge politiet tre ukendte gerningsmænd i at stjæle fra en lastbil.